Hindistonga islom madaniyatining kirib kelishi
Hindistonda Dehli saltanati tarkib topishi bilan bu o‘lkaga islom dini, madaniyati va ma’rifati kirib keldi. Hindu aholisining ayrim qatlamlari – bir qismi majburan, bosh qalari ma’lum bir imtiyozlar evaziga islom dinini qabul qilishdi. Ayrimlari esa jizya solig‘idan ozod bo‘lish umidida, past kastalarga mansub bo‘lganlar esa o‘zining ayanchli ahvolida xalos bo‘lish ilinjida bu dinga e’tiqod qila boshladilar. Musulmon istilochilari bilan birga Hindistonga ularning qavm-qarindoshlari, tanish-bilishlari ko‘chib keldilar, hind sultonlari saroyida musulmon olimu ulamolai, fozilu fuzalolari va shoirlari manzilgoh qurdilar. Natijada hind diyorida musulmon aholisi paydo bo‘ldi, ayrim viloyatlarda, chunonchi, Bengaliyada musulmonlar aholining ko‘pchiligini tashkil qilgan. SHunday qilib, Hindistonda asosan ikkita din – islom va hinduizmga mansub xalq istiqomat qila boshladi. Dehli saltanatining so‘nggi davrida Hindistonning aksariyat hududida musulmonlar hukmron sinfni tashkil etdilar. Dehli qo‘shinlarining ko‘plab harbiy boshliqlari va askarlari, noiblar, shaharlardagi amaldorlar musulmonlarni tashkil etgan.